**FIFA 12** on EA Canadan kehittämä ja Electronic Artsin julkaisema *FIFA*-pelisarjan yhdeksästoista osa. Peli julkaistiin useimmille pelialustoille syyskuussa 2011.

Muutokset ja uudet ominaisuudet
-------------------------------

*FIFA 12* sisältää edeltäjiinsä verrattuna useita muutoksia. Ensimmäistä kertaa useaan vuoteen pelin käyttöliittymään on tehty merkittäviä muutoksia. Vanhat päävalikot on korvattu sivuttaissuunnassa liikkuvalla valitsimella, joka pelin pelattavuustuottaja Aaron McHardyn mukaan on "nopeampi ja käytännöllisempi kuin ylös ja alas liikutettavat valikot".

### Pelaaminen

Electronic Arts korostaa kolmea päämuutosta *FIFA 12*:n pelattavuudessa uutta fysiikkamoottoria, tarkempaa pallonhallintaa sekä taktisempaa puolustuspeliä.

Kaksi vuotta kehityksessä ollut paranneltu fysiikkamoottori "Impact Engine" tuo peliin Electronic Artsin mukaan uskottavampia pelaajien yhteenottoja ja -törmäyksiä, parantaa pelaajien kestävyyden tarkkuutta ja lisää niihin tasokohtaisia eroja. Yhteentörmäyksiin on lisätty uusi animointijärjestelmä, joka muuttaa kaatumisen animaatiota fyysisten voimien ja pelaajien mukaan. Fysiikkamoottori vaikuttaa kaikkiin pelaajiin, joten jopa pallottomat pelaajat voivat kaatua tai joutua taklatuiksi. Uusi fysiikkajärjestelmä vaikuttaa myös suoraan pelaajien loukkaantumisiin ottelun aikana.

Uusi taktinen puolustuspelijärjestelmä pyrkii muuttamaan suhtautumista puolustukseen asettamalla sijoittumisen, syöttöjen katkaisemisen ja taklaamisen yhtä tärkeiksi elementeiksi. Puolustaessa on entistä tärkeämpää hidastaa hyökkääjien etenemistä ja painostaa niitä tekemään virheitä. Puolustava "painostuspainike" on poistettu *FIFA 12*:sta, jotta peliin on saatu manuaalisempi puolustuskeino, vaatien enemmän tarkkuutta ja parempaa ajoitusta.

Tarkemmalla pallonhallintajärjestelmällä pelaaja voi kuljettaa palloa suojatessaan sitä, jolloin pelaaja ei joudu jäämään paikoilleen vaikeissa tilanteissa. Pelaajat voivat myös liikkua hitaammin ja ottaa useammin kosketuksia palloon, jotta pallo pysyy pelaajalla tiukemmin hallussa. Tekoälyn ohjaamat pelaajat ymmärtävät myös paremmin sijaintinsa kentällä. Jos esimerkiksi pallo on lähellä sivurajaa, pelaaja pitää sitä tiukemmin hallussa, jotta rajaheittoa ei tule.

Pelistä on myös poistettu joitain välianimaatioita. Esimerkiksi ennen kulmapotkua tai rajaheittoa pelaaja juoksee paikoilleen antamaan heiton tai potkun, katkon luovan animaation sijaan.

Liigat
------

* Australia A-League
* Itävalta Itävallan Bundesliiga
* Belgia Jupiler Pro League
* Brasilia Campeonato Brasileiro Série A
* Tanska Tanskan Superliiga
* Englanti Englannin Valioliiga, Mestaruussarja, Ykkösliiga, Kakkosliiga
* Ranska Ligue 1, Ligue 2
* Saksa Bundesliiga, 2. Bundesliiga
* Italia Serie A, Serie B
* Etelä-Korea K-League
* Meksiko Primera División de México
* Alankomaat Eredivisie
* Norja Tippeligaen
* Puola Ekstraklasa
* Portugali Primeira Liga
* Irlanti Airtricity League
* Venäjä Venäjän valioliiga
* Skotlanti Skotlannin valioliiga
* Espanja La Liga, Segunda División
* Ruotsi Allsvenskan
* Sveitsi Axpo Super League
* Yhdysvallat Major League Soccer

Vastaanotto
-----------

*FIFA 12* sai pääosin positiivista palautetta kriitikoiden keskuudessa. Sen pistekeskiarvoksi Metacriticissa vakiintui 91 prosenttia Xbox 360 -versiolla ja 92 PlayStation 3 -versiolla. IGN-verkkolehti arvioi pelin olevan uudistustensa ansiosta yksi parhaista julkaistuista jalkapallopeleistä, mutta ei kuitenkaan paras. Suomen Gamereactor kiitteli peliä onnistumisistaan eri osa-alueilla, mutta kritisoi sitä pienistä virheistään, kuten läpisyöttelyn helppoudesta ja selostajien repliikkien toistuvuudesta. Pelistä myös puuttuu Tšekin ja Ukrainan maajoukkueet.

Lähteet
-------

1. ↑  Reith, George: FIFA 12 Mega Interview With Lead Gameplay Director Aaron McHardy  11.8.2011. Gamingbolt. Viitattu 14.9.2011. (englanniksi)
2. 1 2  FIFA 12 Electronic Arts.  Arkistoitu 25.9.2011. Viitattu 14.9.2011.
3. ↑  FIFA Soccer 12 Fact Sheet and Hi-Res Screenshots  27.5.2011. Operation Sports.  Arkistoitu 27.7.2012. Viitattu 14.9.2011. (englanniksi)
4. 1 2 3  Stuart, Keith: Fifa 12 hands-on preview  11.7.2011. The Guardian. Viitattu 14.9.2011. (englanniksi)
5. 1 2  Robertson, John: FIFA 12 Hands-On IncGamers.  Arkistoitu 26.9.2011. Viitattu 14.9.2011. (englanniksi)
6. 1 2  Mills, Tom: FIFA 12: Precision Dribbling  20.5.2011. FIFA Soccer Blog.  Arkistoitu 27.7.2011. Viitattu 14.9.2011. (englanniksi)
7. ↑  FIFA Soccer 12 for Playstation 3 *Metacritic*. Viitattu 3.10.2011. (englanniksi)
8. ↑  FIFA Soccer 12 for Xbox 360 *Metacritic*. Viitattu 3.10.2011. (englanniksi)
9. 1 2  Rahja, Eerik: FIFA 12 *Gamereactor Suomi*.  27.9.2011. Gamereactor. Viitattu 3.10.2011.
10. ↑  FIFA Soccer 12 Video Game, Review *GameTrailers*.  29.9.2011. Spike. Viitattu 3.10.2011. (englanniksi)
11. 1 2  Krupa, Daniel: FIFA 12 Review *IGN*.  23.9.2011. Viitattu 3.10.2011. (englanniksi)

Aiheesta muualla
----------------

* Virallinen verkkosivu[vanhentunut linkki]

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
EA:n kehittämät jalkapallovideopelit |
| --- |
|  |
| *EA Sports FC* -pelisarja | *24* |
|  |
| *FIFA*-pelisarja | * *International Soccer*
* *95*
* *96*
* *97*
* *98*
* *99*
* *2000*
* *2001*
* *2002*
* *2003*
* *2004*
* *2005*
* *06*
* *07*
* *08*
* *09*
* *10*
* *11*
* *12*
* *13*
* *14*
* *15*
* *16*
* *17*
* *18*
* *19*
* *20*
* *21*
* *22*
* *23*
 |
|  |
| *FIFA World Cup* -pelisarja | * *World Cup 98*
* *2002 FIFA World Cup*
* *2006 FIFA World Cup*
* *2010 FIFA World Cup South Africa*
* *2014 FIFA World Cup Brazil*
 |
|  |
| *UEFA Euro* -pelisarja | * *UEFA Euro 2000*
* *UEFA Euro 2004*
* *UEFA Euro 2008*
* *UEFA Euro 2012*
 |
|  |
| *UEFA Champions League* -pelisarja | * *UEFA Champions League 2004–2005*
* *UEFA Champions League 2006–2007*
 |
|  |
| *FIFA Street* -pelisarja | * *FIFA Street* (2005)
* *FIFA Street 2*
* *FIFA Street 3*
* *FIFA Street 4* (2012)
 |

 |